钦定古今图书集成/明伦汇编/氏族典/第282卷 > 汪道昆
## 钦定古今图书集成/明伦汇编/氏族典/第282卷 > 汪道昆

按《明外史汪道昆传》：“道昆，字伯玉，歙县人。嘉靖丁未
进士。令义乌，以弦歌兴教化。每于农隙讲武，悬赏格
三年，人人能投石超距，世称义乌兵一可当百，道昆
教也。擢司马郎，与李攀龙、王世贞辈切劘为古文辞。
世贞曰：‘文简而法且有致，惟汪伯玉’。”其推重如此。出
守襄，有异政。备兵闽海时，岛夷甚炽，全闽大震，乃与
参将戚继光募昔所练“义乌”子弟，授以方略。一日张
筵召诸将饮，未罢，趣继光疾驰赴敌，一鼓歼之。贼众
闻风逃遁，诸垒次第削平。上闻，即军中拜右佥都御
史，开府八闽。寻以省亲假归谼中，与世贞狎主，齐盟
海内。欲乞一言不朽者，不东走吴，即西走歙。居十年，
复起抚郧，晋兵部右侍郎。先是，世贞亦尝贰兵部，天
下称两司马以配汉相如迁奉命充行边使。有《辅兵
议》、额兵、额饷议，及蓟辽保定善后事宜、经略京西诸
关等疏，尢切至计。张相居正为同年友，雅欲引置为
重。时夺情当国，道昆力诤不从。于是力请终养，年甫

节高义，皆足为士林矜式，不徒以文章雄视昭代”云。